Kärleken segrar

Kärleken segrar er en svensk svart-hvitt dramafilm fra 1949 i regi av Gustaf Molander. Svend Rindom og en ukreditert Molander skrev manuset som var basert på den danske filmen Det gjelder oss alle. Ifølge avtale med Palladium-Film i Danmark fikk Kärleken segrar kun vises i Sverige. Claus Wiese spiller den norske maleren Jørgen Solstad. Norskfødte Kolbjørn Knudsen spiller den svenske Røde Kors-sjefen Hartman. Norske Else-Merete Heiberg spiller rollen som Karen Berg.

Handling 
I 1946 arbeider den svenske legen Bertil Burman ved et Røde Kors-sykehus i Wien. En dag faller Leni Rosner, ei jente som så vidt har nådd tenårene, sammen på hans mottakelse. Hennes dårlige helsetilstand skyldes opphold i konsentrasjonsleirene Auschwitz og Ravensbrück. Bertil ordner det slik at Leni skal gjenvinne kreftene hos familien Dahlman i Sverige hvor han selv vokste opp. Jenta blir god venn med den handikappede sønnen Åke. Husets datter Margit og Bertil er forelsket i hverandre, men hun har vanskeligheter med å akseptere de oppofrelser som arbeidet i Røde Kors krever av ham.

Rolleliste 
 Karl-Arne Holmsten - Bertil Burman, Røde Kors-lege 
 Ingrid Thulin - Margit Dahlman 
 Ilselil Larsen - Leni Rosner, 14 år 
 Olof Winnerstrand - Direktør Albin Dahlman, Margits far 
 Ester Roeck-Hansen - fru Dahlman 
 Hans Järsten - Åke Dahlman, deres barn 
 Sigge Fürst - Erik Berg, Røde Kors-mann 
 Claus Wiese - Jørgen Solstad, norsk maler 
 Anna-Lisa Baude - Greta, Dahlmans hushjelp
 Kolbjörn Knudsen - Hartman, lege, svensk Røde Kors-sjef 
 Sif Ruud - Fru Holm, sydame 
 Birgitta Valberg - Schwester Erika i Ravensbrück 
 Else-Merete Heiberg - Karen Berg, Eriks hustru 
 Wladimir Matwejeff - Heinz Rosner, Lenis far, forfatter 
 Gustaf Hiort af Ornäs - Røde Kors-mann 
 Gösta Prüzelius - Røde Kors-mann

Eksterne lenker 
 

Svenskspråklige filmer
Svenske dramafilmer
Sort-hvitt-filmer
Filmer fra 1949
Filmer regissert av Gustaf Molander